internet vaartha 608 Views
గతాన్ని వివరించిన సచిన్‌
ముంబై : టీమిండియా మాజీ క్రికెటర్‌ సచిన్‌ కూడా ధన వంతుడే. అలాంటి సచిన్‌ ఒక సమయంలో క్యాబ్‌కు డబ్బులు కూడా చెల్లించ లేని పరిస్థితని కూడా ఫేస్‌ చేయవలసి వచ్చింది.కాగా ఈ విషయాన్ని స్వయంగా సచిన్‌ గుర్తు చేసుకున్నాడు.ఒక సమయంలో తనకు ఇంటి నుంచి రైల్వై స్టేషన్‌కు వెళ్లేందుకు క్యాబ్‌కు చెల్లించేందుకు డబ్బులు లేని పరిస్థితి ఉండేదన్నాడు. తాను అండర్‌ 15 క్రికెట్‌ గేమ్‌ ఆడేందుకు పుణే వెళ్లానని,తిరిగి ఇంటికి చేరుకునేందుకు స్టేషన్‌ నుంచి క్యాచ్‌లో వచ్చేందుకు డబ్బులు కూడా లేవన్నాడు. నాకు 12 సంవత్సరాల వయసు ఉన్నప్పుడు ముంబై అండర్‌ 15 జట్టుకు సెలక్ట్‌ అయ్యాను, నేను సెలక్టు కావడంతో నా ఆనందానికి హద్దు లేకుండా పోయింది.కొంత డబ్బు తీసుకుని పుణే వెళ్లాను,అక్కడ మూడు మ్యాచ్‌లు ఆడేందుకు వెళ్లాను అని సచిన్‌ పేర్కొన్నాడు. నేను మ్యాచ్‌ ఆడాను, నేను 4పరుగుల వద్ద ఉన్నప్పుడు రనౌటయ్యాను,నేను అసంతృప్తికి గురయ్యాను,అసంతృప్తితో డ్రెసింగ్‌ రూంకు వచ్చి ఏడ్చానని సచిన్‌ వివరించాడు.ఆ తరువాత తనకు మరోసారి బ్యాటింగ్‌ చేసే అవకాశం రాలేదు,ఎందుకంటే అక్కడ భారీ వర్షం కురుస్తుందన్నాడు.కాగా రోజంతా వర్షం కురుస్తుండటంతో ఏం చేయలేకపోయాం, దీంతో బయటకు వెళ్లాం,సినిమా చూశాం,బయటకు వెళ్లి భోజనం చేశాను,డబ్బు ఎలా పద్దతిగా లేదా పొదుపుగా ఖర్చు చేయాలో అప్పుడు నాకు తెలియదు,డబ్బంతా ఖర్చుచేశానన్నాడు. ఆ తరువాత రైలులో ముంబైకి వచ్చాను,నా వద్ద అప్పుడు చిల్లి గవ్వ కూడా లేదు,నేను రెండు పెద్ద సంచులు తీసుకు వచ్చాను, స్టేషన్లో దిగిన తరువాత నేను శివాజీ పార్క్‌ వైపు నడక సాగించాను,ఎందుకంటే అప్పుడు నా వద్ద ఒక్క రూపాయి లేదు అని సచిన్‌ నాటి సంఘటనను గుర్తు చేసుకున్నాడు. అప్పటికి ఇంకా సెల్‌ ఫోన్లు అంత రాలేదని చెప్పాడు,ఒక్కసారి ఆలోచించండి నా వద్ద పోన్‌ ఉండి ఉంటే నేను పోన్‌ కాల్‌ లేదా మెసేజ్‌ పెడితే నా తండ్రి లేదా తల్లి నాకు డబ్బులు అరేంజ్‌ చేసే వారని,అప్పుడు తాను క్యాబ్‌ మాట్లాడుకుని వెళ్లే వాడిని అని సచిన్‌ వెల్లడించాడు.